Na osnovu člana 35. i člana 69. Statuta Općine Stari Grad Sarajevo (“Službene novine Kantona Sarajevo” broj 20/13 – Prečišćeni tekst), člana 2. Budžeta Općine Stari Grad Sarajevo za 2024. godinu (“Službene novine Kantona Sarajevo” broj 5/24), člana 23. tačka b) Odluke o izvršavanju Budžeta Općine Stari Grad Sarajevo za 2024. godinu (“Službene novine Kantona Sarajevo” broj 5/24) i člana 3. Odluke o jedinstvenim kriterijima za raspodjelu sredstava obezbjeđenih u Budžetu Općine Stari Grad Sarajevo za finansiranje rada boračkih udruženja (“Službene novine Kantona Sarajevo” broj 3/15), Općinski načelnik Općine Stari Grad Sarajevo, putem Službe za boračko – invalidsku i socijalnu zaštitu, raspisuje

**JAVNI POZIV**

**za raspodjelu sredstava za finansiranje rada**

**boračkih udruženja za 2024. godinu**

**I PREDMET JAVNOG POZIVA**

Predmet Javnog poziva je raspodjela sredstava za finansiranje rada boračkih udruženja iz Budžeta Općine Stari Grad Sarajevo za 2024. godinu. Ukupna planirana sredstva u Budžetu Općine Stari Grad Sarajevo za 2024. godinu za ovu namjenu iznose 70.000,00 KM (sedamdeset hiljada konvertibilnihmaraka).

**II PRAVO UČEŠĆA I USLOV ZA PRIJAVU NA JAVNI POZIV**

Pravo prijave na Javni poziv za raspodjelu sredstava za finansiranje rada boračkih udruženja imaju samo općinska boračka udruženja registrovana u skladu sa Zakonom o udruženjima i fondacijama (“Službene novine Federacije BiH”, broj 45/02), a koja imaju sjedište na području općine Stari Grad Sarajevo.

**III DOKUMENTACIJA UZ PRIJAVU NA JAVNI POZIV I KRITERIJI ZA RASPODJELU SREDSTAVA**

Boračka udruženja iz tačke II Javnog poziva podnose prijavu na Javni poziv za raspodjelu sredstava za finansiranje rada boračkih udruženja za 2024. godinu, Komisiji za pitanje boraca i žrtava rata Općinskog vijeća Stari Grad Sarajevo, na propisanom obrascu za aplikaciju, putem Službe za boračko – invalidsku i socijalnu zaštitu.

Prema **općim kriterijima** navedenim u Odluci o jedinstvenim kriterijima za raspodjelu sredstava obezbjeđenih u Budžetu Općine Stari Grad Sarajevo za finansiranje rada boračkih udruženja,

**prijava treba da sadrži:**

1. Obrazac za aplikaciju za dodjelu sredstava za finansiranje rada boračkih udruženja Općine Stari Grad Sarajevo za 2024. godinu
2. Rješenje o registraciji izdato od strane Ministarstva pravde i uprave Kantona Sarajevo
3. Uvjerenje/Potvrda iz registra udruženja građana iz Ministarstva pravde i uprave Kantona Sarajevo sa naznačenim imenima predsjednika udruženja, odnosno osoba ovlaštenih za zastupanje, čiji datum izdavanja ne smije biti stariji od 3 (tri) mjeseca
4. Program rada za 2024. godinu
5. Finansijski plan za 2024. godinu
6. Izvještaj o radu za 2023. godinu
7. Finansijski izvještaj sa obrazloženjem za 2023. godinu
8. Realizirani programi – projekti iz 2023. godine
9. Dokaz da ni po kojem osnovu nemaju dugovanja prema Općini Stari Grad Sarajevo

**Posebni kriteriji:**

 1. Organizovanost i broj članova udruženja

 2. Opravdanost broja uposlenih u udruženju u odnosu na broj članova

 3. Broj realizovanih projekata, iz opusa dodijeljenih sredstava za finansiranje redovnog rada

 udruženja u 2023. godini

 4. Aktivnosti udruženja na očuvanju sjećanja na 1992. - 1995. godinu i 1941. - 1945. godinu

 5. Namjensko korištenje sredstava u skladu sa Odlukom

 6. Saradnja i pomoć drugim udruženjima

**IV PROCEDURA ODOBRAVANJA SREDSTAVA**

Proceduru odobravanja sredstava boračkim udruženjima Općine Stari Grad Sarajevo iz tačke I Javnog poziva provodi Komisija za pitanja boraca i žrtava rata Općinskog vijeća Stari Grad Sarajevo u skladu sa Odlukom i usvojenim kriterijima iz tačke III Javnog poziva.

**V NAČIN PRIJAVE NA JAVNI POZIV**

Boračka udruženja zainteresovana za učešće na Javnom pozivu obavezna su navedenu dokumentaciju iz tačke III Javnog poziva dostaviti Komisiji za pitanja boraca i žrtava rata Općinskog vijeća Stari Grad Sarajevo.

Obrazac za aplikaciju za dodjelu sredstava za finansiranje rada boračkih udruženja Općine Stari Grad Sarajevo za 2024. godinu se može preuzeti u Šalter sali Općine Stari Grad Sarajevo – šalter broj 3 ili na web stranici Općine Stari Grad Sarajevo – www.starigrad.ba. Prijava na Javni poziv sa potrebnom

dokumentacijom se može predati lično na protokol Općine Stari Grad Sarajevo ili preporučeno putem pošte na adresu:

**Op**ć**ina Stari Grad Sarajevo
Komisija za pitanja boraca i žrtava rata Općinskog vijeća Stari Grad Sarajevo
putem Slu**ž**be za bora**č**ko – invalidsku i socijalnu za**š**titu
(sa naznakom za “Finansiranje rada boračkih udruženja za 2024. godinu”)
 ulica Zelenih beretki broj 4
71 000 Sarajevo**

**VI ROK ZA PRIJAVU NA JAVNI POZIV**

Rok za prijavu na Javni poziv je 15 (petnaest) dana od dana objave u sredstvima javnog informisanja, na oglasnoj ploči Općine i na web stranici Općine Stari Grad Sarajevo - www.starigrad.ba.

Nepotpune i neblagovremene prijave neće se razmatrati.

**VII NAPOMENA**

Sve informacije u vezi sa učešćem na Javni poziv mogu se dobiti u Službi za boračko –invalidsku i socijalnu zaštitu Općine Stari Grad Sarajevo, lično, putem broja telefona: 033/282-397 ili e-mail adrese: elma.novalija@starigrad.ba

Broj: 08-37-1297/24

Sarajevo, 16.02.2024. godine

 **OPĆINSKI NAČELNIK**

 Irfan Čengić